

VILJANDI VALLAVALITSUS

 20. juuni 2025 nr 14-12/25/35-1

# Väikehanke „Saarepeedi rahvamaja kaupluse ruumide sotsiaalkorteriteks projekteerimine “ hanketeade

Viljandi Vallavalitsus (edaspidi **Hankija**) kutsub huvitatud ettevõtteid esitama pakkumust Saarepeedi rahvamaja kaupluse ruumide ümberprojekteerimiseks sotsiaalkorteriteks.

# Väikehanke eesmärk

* 1. Hanke eesmärgiks on leida projekteerija, kes koostab põhiprojekti Saarepeedi rahvamaja kaupluse ruumide ümberehitamiseks sotsiaalkorteriteks. Tööde tulemusena peab valmima põhiprojekt koos ehitusmahu loendi ja ehituse maksumuse kalkulatsiooniga, mille alusel on võimalik väljastada ehitusluba.

# Töö maht ja tingimused – on toodud välja tehnilises kirjelduses (Lisa 1).

# Nõuded pakkujale

* 1. Pakkuja peab olema registreeritud Äriregistris ([https://ariregister.rik.ee)](https://ariregister.rik.ee/).
	2. Pakkujal ei tohi olla riiklikku maksu, makse või keskkonnatasu maksuvõlg maksukorralduse seaduse tähenduses või maksu- või sotsiaalkindlustusmaksete võlg tema asukohariigi õigusaktide kohaselt. Hankija kontrollib nimetatud nõude täitmist iseseisvalt avalike registrite alusel ja kõrvaldab Pakkuja, kellel nimetatud asjaolu esineb.
	3. Ehitusprojekti koostaja (pädev isik) peab olema diplomeeritud ehitusinsener, tase 7, spetsialiseerumine: hoonete ehitus või sellega samaväärne;

# Nõuded pakkumusele

* 1. Pakkumus tuleb digitaalselt allkirjastatuna esitada Vormil 1 – Pakkumuse maksumus ja kinnitused (Lisa 3).
	2. Pakkumus peab olema jõus vähemalt 1 kuu.

# Tasu ja arveldamise kord

* 1. Pakkuja esitab Hankijale mitte sagedamini kui kord kuus e-arve, millel märgitud tasumise tähtaeg ei või olla lühem kui 14 päeva.
1. **Hankelepingu täitmise tähtaeg**
	1. Töö teostamise tähtaeg on 4 kuud alates Lepingu allkirjastamisest.

# Pakkumuse esitamise tähtpäev

* 1. Pakkumuse esitamise hilisem tähtaeg on **16.07.2025 kell 10:00.**
	2. Pakkumus tuleb edastada e-posti aadressile hanked@viljandivald.ee.

# Info ja teabevahetus

* 1. Täiendavat informatsiooni ja selgitusi saab kirjalikult esitades küsimusi e-posti aadressile evelin.orik@viljandivald.ee.
	2. Pakkujal on õigus saada selgitusi ja lisateavet väikehanke alusdokumentide kohta e‑postiga.
	3. Küsimustele vastamine Hankija poolt toimub hiljemalt 3 tööpäeva jooksul.
	4. Objektiga on võimalik tutvuda aadressil Saarepeedi rahvamaja, Saarepeedi küla, Viljandi vald, Viljandimaa, kontaktisik kohapeal on Ille Mirka, tel: +372 523 4605, e-post: ille.mirka@viljandivald.ee.

# Hankemenetluse kord

* 1. Hankemenetluse läbiviimisel lähtutakse Viljandi Vallavalitsuse 14.05.2024 määrusest nr 2 „Viljandi valla hankekord“.
	2. Hankija kontrollib ja hindab pakkumuse vastavust käesoleva hanketeate punktis 4 toodud tingimustele.
	3. Hankija kontrollib Pakkuja vastavust käesoleva hanketeate punktis 3 kirjeldatud kriteeriumitele.
	4. Hankija võib kontrollida pakkumuste vastavust hanke alusdokumentides esitatud tingimustele ning hinnata vastavaks tunnistatud pakkumusi enne pakkujate suhtes kõrvaldamise aluste puudumise ja kvalifikatsiooni kontrollimist.
	5. Pakkumuste hindamiskriteerium: vähim on parim (hind koos käibemaksuga).
	6. Hankijal on õigus küsida Pakkujatelt täiendavat selgitust või tõendeid käesolevas hanketeates toodud asjaolude kohta. Pakkuja on kohustatud selgituse esitama hiljemalt 3 tööpäeva jooksul vastava nõude saamisest arvates.
	7. Hankija edastab pakkumiste avamise info Pakkujatele peale pakkumuste avamist hiljemalt kolme tööpäeva jooksul e-postiga.
	8. Eduka Pakkujaga sõlmitakse töövõtuleping (Lisa 2).
	9. Hankijal on õigus piisava konkurentsi puudumisel kõik pakkumused tagasi lükata, kui esitatud pakkumuste arv on väiksem kui kaks või kui kõigi vastavaks tunnistatud pakkumuste maksumused ületavad eelarves planeeritud vahendeid või muul põhjendatud juhul.

# Lisad

* 1. Lisa 1– Tehniline kirjeldus;
	2. Lisa 2 – Töövõtulepingu projekt;
	3. Lisa 3 – Siseruumi radooni aktiivsuskontsentratsiooni mõõtmise aruanne;
	4. Vorm 1 – Pakkumuse maksumus ja kinnitused.